Diskusia:Rasa (človek)

message: Ahoj chcel by som poukázať na štúdiu z minulého roku publikovanú v BMC, ktorá publikuje článok Human races are not like dog breeds: refuting a racist analogy záverom ktorej je že slovo rasa a plemeno by nemali byť používané v rovnocennom kontexte pretože to podporuje vývoj nesprávnych rasových teórii: "This paper ... it is for onlookers who might be so unfamiliar with these issues that they are either susceptible to unscientific and/or racist thinking or they are under-equipped to refute it. The dog breed-human race analogy is destructive; if folks see how it does not stand up to biology, then maybe they will better understand the complexity and significance of race." Samozrejme diskusia o použití tohto termínu prebieha už dlhšie.
Hoci je pravda že slovenský synonimický slovník hovorí že rasa je "súhrn jedincov s tou istou stálou odchýlkou od druhu • plemeno" samotná citovaná encyklopédia slovo plemeno nepoužíva pričom v publikovanom preklade na wiki sa to uvádza. Prezrel som si aj českú wiki kde sa tento termín používa iba 2x (v súvislosti s citaciou), slovo rasa je použité 33x, na anglickej wiki je termín rasa použitý vyše 500x slovo plemeno 0x. Taktiež oxford dictionary slovo plemeno v súvislosti človekom nedefinuje vôbec. Pokiaľ máme k dispozícií len zahraničné odborné publikácie ako zdroj, mali by sme sledovať ich terminológiu aby v prípade prekladu nedošlo k nedorozumeniam. 
Preto navrhujem aby bolo slovo plemeno z úvodnej definície vynechané prípadne aby bol ten termín presunutý do iného odseku a doplnený o túto problematiku. Ďakujem za reakciu Rastignacos (diskusia) 11:53, 10. august 2020 (UTC)
Nateraz to plemeno. In:  tento význam v slovenčine má. Vasiľ (diskusia) 12:31, 10. august 2020 (UTC)

message: Prísne vzaté, žiadne tzv. "rasy" nejestvujú. Veda, vrátane genetiky a antropológie, odborne rozlišuje maximálne tak fenotypy, teda určité formy vonkajšieho výzoru ľudí, utvárané dlhodobo na základe dedičnosti (rodinná genetika, a pod.) a vonkajších faktorov (podnebie, typická strava regiónu, atď.). Preto je nezmyselné aj akékoľvek "vedecké" používanie pojmu "rasa". Pretože "rasa" nie je vedecký pojem, a ak aj niekedy bol, patrí nanajvýš do mentality 19. storočia, keď sa verilo aj na iné pavedecké koncepty typu "éter". Tzv. "rasa" a tzv. "vedecký rasizmus" sú asi tak seriózne pojmy, ako pojem "odborne exaktná paveda". Teda vôbec.
Moderná genetika už dávno dokázala (najneskôr už v roku 2000, a odvtedy bol v uplynulých 22 rokoch zmapovaný aj zvyšok ľudského genómu), že nielenže si je ľudský druh úplne rovný svojou biologickou a genetickou výbavou, ale ľudské fenotypové skupiny sú omnoho komplexnejšie, než v naivných predstavách minulosti. Mojou chybou nie je, že sa na Slovensku ešte pred 30 rokmi vyučovali stupídne haluze typu "europoidná, negroidná a mongoloidná rasa", ktoré boli už vtedy zúfalo odborne zastarané. Vôbec nereflektovali veľkú komplexnosť a veľkú rôznorodosť ľudských fenotypov rozšírených na našej planéte, bol v nich dosť citeľný závan rasistických jiráskovín 19. storočia a prvej polovice 20. storočia. (Hoci v tých istých učebných materiáloch sa zároveň trefne hovorilo o neuveriteľnom zle, ktoré rasizmus v ľudských dejinách napáchal. Nuž, pochybnú odbornosť ako-tak odpustím, ale dnes by sme k tomuto mali pristupovať odborne oveľa presnejšie aj spoločensky oveľa citlivejšie.) 
Chcel by som poprosiť ostatných editorov slovenskej Wikipédie, aby výraz "rasa" nebrali v článkoch na Wikipédii príliš vážne. Obzvlášť v súvislosti s ľudskými bytosťami. Ľudské fenotypy sú veľmi rôznorodá a komplexná záležitosť, a tak je to prirodzené aj dobré. Máme fenotypy, nemáme žiadne "rasy". O opatrnosť pri používaní pojmu "rasa" by som chcel požiadať už len preto, lebo v slovenských dejinách bol pojem "rasa" často veľmi hrubo zneužívaný, za oboch totalít, na otvorene rasistické kádrovanie, očierňovanie a ničenie politických oponentov. Politických oponentov, ktorí sa prihovárali za demokraciu, za ľudské práva a ľudskú dôstojnoť, a proti totalitným ideológiám a nimi hlásaným rasistickým myšlienkam. Fakt, že niekde v Spojených štátoch či Rusku majú obsesiu so škatuľkovaním ľudí na základe "rás", nie je smerodajný. My sme Európania, sme členmi Európskej únie a členmi európskych demokracií. Mali by sme si vážiť presné odborné fakty podporené najnvoším výskumom, a nerozširovať zastarané predstavy, ktoré nahrávajú jedine tak rasistom a ich politicko-spoločenským naratívom. Len toľko som chcel. Žiadne výzvy na iné citácie,či zdroje, ale slušnú výzvu na opatrnosť pri pojme "rasa" na slovenskej Wikipédii. Zachovajme si odbornosť. Rasa je veľmi ľudovo-psychologický konštrukt, s odbornými faktami získanými výskumom genetiky a jej vplyvu na vývoj ľudských fenotypov nemajú reči o "rase" a "rasách" prakticky nič spoločné.--ZemplinTemplar (diskusia) 12:28, 8. august 2022 (UTC)
thread_title:  "Rasy" v skutočnosti neexistujú